OBČINA IZOLA – COMUNE DI ISOLA

***NADZORNI ODBOR – COMITATO DI CONTROLLO***

*Sončno nabrežje 8 – Riva del Sole 8*

*6310 Izola – Isola*

*Tel: 05 66 00 139*

*E-mail:* *posta.oizola@izola.si*

*Web:* [*http://www.izola.si/*](http://www.izola.si/)

Številka: 013-2/2020

Datum: 25. 2. 2020

**ZAPISNIK**

**10. redne seje Nadzornega odbora, ki je bila dne 25. 2. 2020 ob 16. uri**

**v sejni pritličja Občine Izola, Sončno nabrežje 8 v Izoli**

**Prisotni člani:** Milan Bogatič, Flory Banovac, Vesna Tavčar, Zlata Ceglar, Mitja Kobal, Romando Frank, Aljaž Miška, Venis Bohinec in Lucio Gobbo.

**Opravičeno odsoten član** Miro Vanič.

**Ostali prisotni:** Barbara Brženda, zapisničarka.

Predsednik je ugotovil, da je bil Nadzorni odbor sklepčen, saj je bilo prisotnih devet (9) članov.

Predsednik je odprl razpravo o predlaganem dnevnem redu.

V razpravi sta sodelovala Lucio Gobbo in predsednik.

Glede na to, da ni bilo več prijavljenih razpravljavcev, je predsednik zaključil razpravo in dal na glasovanje sledeči

**DNEVNI RED:**

1. **Potrditev zapisnika 9. redne seje z dne 22. 1. 2020;**
2. **Pregled dosedanjega dela delovnih skupin;**
3. **Predlogi in pobude članov NO;**
4. **Razno.**

Dnevni red je bil soglasno sprejet. Od 9 prisotnih članov Nadzornega odbora se jih je 9 opredelilo, 9 jih je glasovalo za, nihče proti.

**Ad 1**

**Potrditev zapisnika 9. redne seje z dne 22. 1. 2020**

Predsednik je odprl razpravo.

Glede na to, da ni bilo prijavljenih razpravljavcev, je predsednik zaključil razpravo in dal na glasovanje zapisnik.

Zapisnik je bil soglasno potrjen. Od 9 prisotnih članov Nadzornega odbora se jih je 9 opredelilo, 9 jih je glasovalo za, nihče proti.

**Ad 2**

**Pregled dosedanjega dela delovnih skupin**

Člani Nadzornega odbora so pregledali dosedanje nadzore delovnih skupin.

**Nadzor nad primerom odškodninske tožbe podjetja R MERCURI, trgovina in storitve, d.o.o., Zagaj 53, Bistrica ob Sotli**

Predsednik je podal obrazložitev in je predstavil zakaj se je delovna skupina, ki je opravljala nadzor nad tem primerom ponovno sestala in pripravila dopolnitev ter popravek poročila o opravljenem nadzoru.

Predsednik je na glasovanje dal sledeči

**SKLEP**

**Potrdi se dopolnjeno in popravljeno končno poročilo o opravljenem nadzoru nad primerom odškodninske tožbe podjetja R Mercuri, trgovina in storitve, d.o.o., Zagaj 53, Bistrica ob Sotli. S tem se nadomesti končno poročilo z dne 17. 12. 2019.**

Sklep je bil sprejet. Od 9 prisotnih članov Nadzornega odbora se jih je 9 opredelilo, 8 jih je glasovalo za, 1 proti.

**Nadzor nad primerom s strani KPK odstopljene prijave oz. informacije Nadzornemu odboru – najem prostora KZ Agraria Koper z.o.o., pod podjemnik Kamnoseštvo Ražem d.o.o. (KPK)**

Mitja Kobal in Lucio Gobbo sta podala obrazložitev. Končno poročilo je še v pripravi.

**Nadzor nad vsemi odprtimi tožbami in tožbami, ki so jih zoper Občino Izola vložile pravne ali fizične osebe v obdobju od leta 2010 do 2018 in so posledične obremenile ali lahko obremenijo proračun občine oziroma občinsko premoženje**

Romando Frank je podal obrazložitev. Nadzor v izvajanju.

**Nadzor nad finančno materialnim poslovanjem Zdravstvenega doma Izola za obdobje od leta 2014 do vključno 2018**

Vesna Tavčar je podala obrazložitev.

Predsednik je podal na glasovanje sledeči

**SKLEP**

**o ustavitvi nadzora**

**Nadzor nad finančno materialnim poslovanjem Zdravstvenega doma Izola za obdobje od leta 2014 do vključno 2018, se ustavi.**

Sklep je bil soglasno potrjen. Od 9 prisotnih članov Nadzornega odbora se jih je 9 opredelilo, 9 jih je glasovalo za, nihče proti.

**Ad 3**

**Predlogi in pobude članov NO**

Predsednik je pojasnil zakaj je predlagal to točko dnevnega reda in pozval vse člane NO, da v bodoče v skladu z 3. odstavkom 28. člena Poslovnika NO v pisni obliki z obrazložitvijo podajo predloge in pobude za obravnavo na sejah NO.

**Ad 4**

**Razno**

Predsednik je predlagal, da se naslednja seja Nadzornega odbora skliče v torek dne 17. 3. 2020 oziroma 31. 3. 2020, če končni poročili dveh nadzorov še ne bodo pripravljeni za potrditev. Člani Nadzornega odbora so se s predlaganima datumoma strinjali.

Glede na to, da je bil dnevni red izčrpan, je predsednik zaključil 9. redno sejo Nadzornega odbora ob 17.55 uri.

|  |  |  |
| --- | --- | --- |
| ZapisalaBarbara BRŽENDA |  | PredsednikMilan BOGATIČ |